hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
«Մարտի 1-ի իրադարձությունների խորքային իրավական և քաղաքական անդրադարձ, գնահատական և հետևողական բազմակողմանի գործընթաց չի իրականացվում։ Ընկալման և գիտակցման բացը, արդյունավետ իրավական քաղաքականություն իրականացնելու կամքի բացակայությունը կամ դրա ձևավորման անկարողությունն ավելի ակնբախ դարձավ՝
երբ ներկայացվեց ոչ լիարժեք մեղադրանք՝ բաց թողնելով առանցքային հարցեր, որոնք վերաբերում էին ժողովրդի իշխանության յուրացմանը, սպանությունների կապակցությամբ գերագույն գլխավոր հրամանատարի մեղքի դիտավորությանը և այլն»։
Իրավահաջորդների և նրանց ներկայացուցիչների գնահատմամբ՝ պետության կողմից վարվող իրավական քաղաքականությունը ձախողման եզրին է հասցրել իրենց, իսկ եթե իրավիճակը շտկելու ուղղությամբ քայլեր չկատարվեն, հետևանքները վատ են լինելու։
Եգորյանի խոսքով՝ արյունալի իրադարձությունների խորքային իրավական և քաղաքական անդրադարձ, գնահատական և  հետևողական բազմակողմանի գործընթաց չի իրականացվում։ Օրինակ բերելով ԱԱԾ-ից անհետացած փաստաթղթերի դեպքը, փաստաբանը նկատում է՝ պետական մարմինների միջև, արդյունավետ համագործակցության փոխարեն, շատ դեպքերում ի հայտ են գալիս հակազդման կամ սաբոտաժի դրսևորումներ․
«Մինչ օրս որևէ կերպ չի դրսևորվում ո՛չ ոստիկանության, ո՛չ ԱԱԾ արդյունավետ համագործակցությունը  «Մարտի 1-ի» գործի քննության շրջանակներում։ Առանցքային ծառայողները կարծես արդյունավետորեն խուսափում են ցուցմունքներ տալուց, և այդ կապակցությամբ չկա որևէ արդյունավետ միջոց։ Դատական համակարգը մաքրելու ուղղությամբ չկատարվեց ոչինչ, ինչից օգտվեցին առանձին ուժեր, մինչդեռ այդ գործերն այն լակմուսի թուղթն են, որոնք հանդիսանալու են դատական և իրավական բարեփոխումների ցուցիչ և հնարավորություն են տալիս բարձր ճշգրտությամբ ախտորոշելու ՀՀ-ում ժողովրդավարության և մարդու իրավունքների իրական վիճակը, շարժման ուղղությունը»։
Մարտի 1-ի գործով տուժողների իրավահաջորդների ներկայացուցիչ, փաստաբան Սեդա Սաֆարյանը, շարունակելով գործընկերոջ խոսքը, հայտարարեց՝ ըստ իր տեղեկությունների, երկու տարի շարունակ ԱԱԾ-ից ինֆորմացիայի արտահոսք է եղել, ինչը շատ բացասաբար է ազդել ՀՔԾ-ի աշխատանքի վրա․
«Փորձ է արվել պետական մակարդակով շտկել այդ դիպվածը, բայց ինչ-որ մեկի փոփոխությունը դեռևս չի նշանակում կադրային փոփոխություն։ Եթե այսօր Վանեցյանը զբաղվում է քաղաքական ինտրիգներով, միտինգներ  է ուզում անել, ապա ամեն ինչ այնքան ակնառու է։ Դատաիրավական ռեֆորմներ չիրականացվեցին,  ինչից տուժեց Մարտի 1-ի գործը»։
Փաստաբանները, սակայն, հստակեցնում են, իրենց դերը չեն թերագնահատում դատական գործընթացին, ուղղակի չեն ուզում մասնակցել դատական նիստերի, որոնք վերածվում են տաֆտալոգիայի։
Հանդիպման ընթացքում իրենց դժգոհությունը բարձրացրին նաև տուժողների իրավահաջորդները։ Արյունալի իրադարձությունների ժամանակ սպանված Գոռ Քլոյանի հայրը՝ Սարգիս Քլոյանը, նշեց, որ բավականին վրդովված, ջղայնացած և կատաղած են կատարվող դատաիրավական գործընթացից, ուստի չեն ցանկանում ներկա գտնվել այդ անբովանդակ միջոցառմանը․
«Մեր հետագա քայլերը կզարգացնենք ըստ իրավիճակի։ Մենք չենք ուզում մասնակցել դատական պրոցեսին, քանի որ այնտեղ դատավարություն ասվածը գոյություն չունի, մենք ականատես ենք լինում միայն էժանագին թատրոնի ու չենք ելնում ինչ-որ իշխանության, հատկապես՝ Նիկոլի դեմ, այլ իր նշանակած մարդկանց, որոնց հետ ինքը աշխատում է, որովհետև նրանք անգործության են մատնվել»,- իր խոսքում պարզաբանեց արյունալի իրադարձությունների ժամանակ սպանված Սամվել Հարությունյանի հայրը՝ Էդիկ Հարությունյանը։
Հիշեցնենք, որ Մարտի 1-ի գործը՝ նախկին 4 պաշտոնյայի վերաբերյալ անջատված մասով, դատարան է ուղարկվել 2019 թվականի ապրիլ ամսին, սակայն մինչ օրս՝ գրեթե մեկ ու կես տարի անց, բուն դատաքննությունն այդպես էլ չի սկսվել։ Այդ գործով Ռոբերտ Քոչարյանը մեղադրվում է սահմանադրական կարգը տապալելու և առանձնապես խոշոր չափի կաշառք ստանալու, Սեյրան Օհանյանն ու Յուրի Խաչատուրովը՝ սահմանադրական կարգը տապալելու, իսկ Արմեն Գեւորգյանը՝ սահմանադրական կարգը տապալելուն օժանդակելու, փողերի լվացման և առանձնապես խոշոր չափի կաշառք ստանալու համար։
Լուսանկաները և տեսանյութը՝ Ազնիվ Սիրադեղյանի
Նախորդ նյութըԱշխարհում կորոնավիրուսի վարակակիրների թիվը հատել է 27 միլիոնի շեմը
Հաջորդ նյութըՀաստատվել է կորոնավիրուսով վարակման 108 և մահվան 3 նոր դեպք
«Նուբարաշեն» ՔԿՀ-ում դատապարտյալ է մահացել
21 օր հացադուլի մեջ․դատապարտյալը պահանջում է բուժում
Բաքուն ՄԻԵԴ-ից խնդրել է ժամանակ ռազմագերիների մասին ամբողջական տեղեկություն տրամադրելու համար
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.